钦定古今图书集成/明伦汇编/交谊典/第056卷 > 《病后过王倚饮赠歌》前人
## 钦定古今图书集成/明伦汇编/交谊典/第056卷 > 《病后过王倚饮赠歌》前人

“麟角凤觜世莫识，煎胶续弦奇自见。尚看王生抱此
怀，在于甫也何由羡，且遇王生慰畴昔。素知贱子甘
贫贱，酷见冻馁不足耻。多病沈年苦无健，王生怪我
颜色恶。答云伏枕艰难遍。疟疠三秋孰可忍，寒热百
日相交战。头白眼暗坐有胝，肉黄皮皱命如线。惟生
哀我未平复，为我力致美肴膳。遣人向市政香秔，唤”
妇出房亲自馔。长安冬葅酸且绿，金城土酥净如练。
兼求畜豕且割鲜，密沽斗酒谐终宴。故人情味晚谁
似，令我手脚轻欲旋。老马为驹总不虚，当时得意况
深眷。但使残年饱吃饭，只愿无事常相见。